и за да се произнесе, взе предвид следното :
 Производството по делото е образувано по жалба на В. А. И. с адрес гр. Б., ж.
к. „Е.”, бл.91, .2, А. против Заповед рег.№1386/09.07.2012г. на Д. на ОД 
на М. – Б.. 
В жалбата се навеждат доводи за противоречие на заповедта с материално-правните разпоредби и целта на закона. Иска се оспорената заповед да бъде отменена, както и да се спре изпълнението на заповедта до приключване на производството по оспорването й.
Съдът, като взе предвид представените доказателства намира жалбата за 
процесуална недопустима по следните съображения:
Не е спорно по делото, че  оспорващия И. заема длъжността  инспектор категория 
„Г” ІІ степен, разузнавач V степен в сектор „Криминална полиция при 01 РУП – Б. 
към ОД на М. – Б..
С оспорената заповед Д. на ОД на М. – Б. с цел оптимизиране дейността на ДСОГ 
работещи на територията на община Б. и община Симитли е наредил в Първо и Второ РУП – Б. да се изготвят месечни графици за ежедневно дежурство в ДСОГ и е регламентирал реда и начина за осъществяване на дежурствата, работното време на 
служителите от ДСОГ и почивките в работно време.
Заповедта не притежава белезите на индивидуален, общ или нормативен 
административен акт, поради което не подлежи на съдебен контрол. В случая се 
касае за вътрешноведомствен акт, с който се създават права и задължения за 
служителите на Първо и Второ РУП - Б., които служители са организационно, 
йерархически и дисциплинарно подчинени на органа издал обжалваната заповед. 
Оспорената заповед регламентира отношения от служебно естество свързани с 
организирането на дежурства в районните полицейски управления, работното време и почивките на служителите. Предвид изложеното и на основание чл. 2, ал. 2, т. 
3 от АПК заповедта не подлежи на съдебен контрол. Не е налице нарушаване или 
застрашаване на права и законни интереси на граждани и организации по смисъла 
на цитираната норма. Видно е от съдържанието на заповедта, че с нея е 
организирано 24 часово дежурство в полицейско управление на територията на 
община Б. и община Симитли, поради което не може да се приеме, че са нарушени 
права и законни интереси на гражданите подаващи сигнал за извършено 
престъпление или нарушение на обществения ред.  
Отделно от изложеното, дори да се приеме, че заповедта подлежи на съдебен 
контрол, то жалбата против нея се явява подадена след законоустановения срок. 
Срокът за оспорване на индивидуални административни актове е 14 дневен от 
съобщаването им, а на общи административни актове – едномесечен от съобщението за издаването им или 14-дневен срок от отделните съобщения до лицата, участвали 
в производството пред административния орган.
Видно е от представеното по делото Предложение рег.№9804/27.07.2012г. направено от оспорващия до Д. на ОД на М. – Б., че към 27.07.2012г. същия е бил запознат със съдържанието на заповедта и е предложил същата да бъде отменена в развило 
се производство по реда на Глава VІІІ от АПК. Следователно, подадената едва на 
23.08.2013г. жалба се явява просрочена. 
По изложените съображения съдът намира жалбата за процесуално недопустима, 
поради което следва да се остави без разглеждане, а производството по делото да бъде прекратено. Съответното искане за спиране изпълнението на административния акт до приключване на производството по съдебното му оспорване също се явява 
недопустимо и не следва да бъде разглеждано.
Водим от горното и на основание чл.159, т.1 и т.5 от АПК, Административен съд – 
Б.

                                                      О П Р Е Д Е Л И :

ОСТАВЯ БЕЗ РАЗГЛЕЖДАНЕ  жалбата на В. А. И. с адрес гр. Б., ж.к. „Е.”, бл.
91, .2, А. против Заповед рег.№1386/09.07.2012г. на Д. на ОД на М. – Б..
ОСТАВЯ БЕЗ РАЗГЛЕЖДАНЕ искането на В. А. И. с адрес гр. Б., ж.к. „Е.”, бл.
91, .2, А. за спиране изпълнението на  Заповед рег.№1386/09.07.2012г. на Д. на 
ОД на М. – Б..
ПРЕКРАТЯВА производството по административно дело №692/2013г. по описа на 
Административен съд - Б..
Определението може да се обжалва с частна жалба пред Върховния административен съд на РБ в 7-дневен срок от съобщаването му на страните.
                                                                                
СЪДИЯ: /п/ Мария Тодорова

Вярно с оригинала!
О.М.